《岁暮哭近夫二首 其一》
明代·郑善夫

南国青琐闼，东山白板扉。三年不相见，两地思依依。

遂有幽明隔，谁云夭寿微。江东送望眼，空复暮云飞。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。